Regulament

**Regulament Cheia MTB Challenge**

**Organizatorul Concursului:**

Organizatorul concursului “Cheia MTB Challenge” este Asociația pentru Dezvoltare Comunitară „Zăganul” din comuna Măneciu, județul Prahova.

**Locul și durata desfășurării concursului:**

Cheia MTB Challenge este un concurs de ciclism cross country de tip XCM. Concursul se desfășoară în stațiunea Cheia din județul Prahova în zilele de 26 și 27 august 2023 pe o serie de trasee, alcătuite în funcție de dificultate și vârstă: unul pe o distanță de 72,5 km (traseul mare) denumit și 2 Munți, 1 munte (traseu mediu) ce se întinde pe o distanţă de 50,8 km, încă o probă medie Subcarpați Epic (38,2 km) și tura scurtă denumită  Subcarpați (20 km lungime). Există de asemenea probe de vârstă pentru copii între 3 și 14 ani, iar minorii între 15 și 18 ani vor avea la dispoziție categorii la Probele Subcarpați și Subcarpați Epic.

Startul probei de 2 Munți se va da la ora 10:00 (concurenții de la proba e-bike vor lua startul la ora 09:50) în data de 26 august 2023 (sâmbătă).

Startul probei 1 Munte se va da la ora 11:00 în data de 26 august 2023 (sâmbătă).

Startul categoriile de copii 9-11 ani și 12-14 ani vor avea loc la ora 11:30, respectiv 11:40 – 26 august 2023 (sâmbătă).

Startul probei Subcarpați Epic se va da duminică (27 august 2023) la ora 10:00 (concurenții de la proba e-bike vor lua startul la ora 09:50).

Startul probei Subcarpați se va da duminică (27 august 2023) la ora 11:00.

Startul categoriile de copii 3-5 ani și 6-8 ani vor avea loc la ora 12:00, respectiv 12:30 – duminică (27 august 2023).

Distanța totală trebuie parcursă în maxim 8 ore pentru 2 Munți (traseul lung), 6 ore pentru 1 Munte, 5 ore pentru Subcarpați Epic și 3 ore pentru Subcarpați (traseul scurt), acestea fiind parametrii în condiții de teren uscat. În cazul terenului ud sau în caz de ploaie organizatorul vă mării timpul limită cu minim 30 de minute.

Categoriile E-bike open feminin și masculin vor avea loc doar pe traseele 2 munți și Subcarpați Epic.

**Vârsta minimă:**

Vârsta minimă pentru participarea la Cheia MTB Challenge este de 18 ani pentru traseul lung (2 munți) și mediu (1 munte) iar 15 ani pentru traseele Subcarpați și Subcarpați Epic. Pentru copiii cu vârste cuprinse între 3 și 14 ani au fost alcătuite probe în funcție de categoria de vârstă.

**Echipament Obligatoriu:**
Casca de ciclism este obligatorie pentru toate categoriile de concurenți, atât în timpul competiției cât și în timpul antrenamentelor;
Este interzisă decuparea/găurirea numărului de concurs;
Toate bicicletele folosite la Cheia MTB Challenge trebuie propulsate doar prin forța umană, cu excepția celor electrice care au propria categorie;
Bicicletele acceptate sunt cele cu profil MTB, în bună stare de funcționare;
Numărul de concurs va fi montat pe bicicletă, în față, pe ghidon vizibil și nu va fi înlăturat doar după trecerea liniei de sosire (sau în caz de abandon);
Concurenții pot repara sau înlocui orice piesă cu excepția cadrului. Schimbarea bicicletei nu este permisă, concurenții trebuie să treacă linia de sosire cu același cadru și același număr pe ghidon;
În cazul unei pene sau a unor defecțiuni minore, opriri, concurentul este obligat să elibereze traseul pentru a evita accidentările și să-și rezolva problema într-un loc sigur;

**Recomandări:**
Bidon sau bidoane cu apă (de preferat să fie pus la îndemână în suportul de la bicicletă);
Ochelari (pentru protecția împotriva insectelor, crengilor, noroiului și prafului);
Pompa, camera de schimb, petice pentru pană și leviere;
Telefon mobil protejat de umezeală la păstrat într-o husă/pungă;
Participanții ar trebui să aibă cel puțin o recunoaștere a traseului înainte de concurs, de preferat cu organizatorii concursului;
Nu este recomandată folosirea de către concurenți a sistemelor radio sau alte comunicații electronice. (Ex: iPod, walk-man, mp3 player etc.);
Vă recomandăm recunoașterea oficială pentru antrenament și familiarizarea cu traseul;

**Categorii:**

**Cursele copiilor**

Copii 3-5 ani fete cu roți ajutătoare
Copii 3-5 ani băieți cu roți ajutătoare
Copii 3-5 ani fete fără roți ajutătoare
Copii 3-5 ani băieți fără roți ajutătoare
Copii 6-8 ani fete
Copii 6-8 ani băieți
Copii 9-11 ani fete
Copii 9-11 ani băieți
Copii hobby 12-14 ani băieți
Copii hobby 12-14 ani fete
Copii master 12-14 ani băieți
Copii master 12-14 ani fete

**Subcarpați (traseul scurt)**

Cadeți și Juniori masculin (licențiat)(15-18 ani)
Cadeți și Juniori feminin (licențiat)(15-18 ani)
Hobby masculin (nelicențiat)(15-18 ani)
Hobby feminin (nelicențiat)(15-18 ani)
Elite open masculin (19+ ani)
Elite open feminin (19+ ani)
Amatori masculin (19-29 ani)
Amatori masculin (30-39 ani)
Amatori masculin (40-49 ani)
Amatori masculin (50 ani +)
Amatori feminin (19-39 ani)
Amatori feminin (40 ani +)
Master feminin (Open)
Master masculin (Open)

**Subcarpați Epic (traseu mediu)**

Cadeți și Juniori masculin (licențiat)(15-18 ani)
Cadeți și Juniori feminin (licențiat)(15-18 ani)
Hobby masculin (nelicențiat)(15-18 ani)
Hobby feminin (nelicențiat)(15-18 ani)
Elite open masculin (19+ ani)
Elite open feminin (19+ ani)
Amatori masculin (19-29 ani)
Amatori masculin (30-39 ani)
Amatori masculin (40-49 ani)
Amatori masculin (50 ani +)
Amatori feminin (19-39 ani)
Amatori feminin (40 ani +)
Master feminin (Open)
Master masculin (Open)
E-bike open feminin
E-bike open masculin

**1 Munte (traseu mediu)**

Elite open masculin (18+ ani)
Elite open feminin (18+ ani)
Amatori masculin (18-29 ani)
Amatori masculin (30-39 ani)
Amatori masculin (40-49 ani)
Amatori masculin (50 ani +)
Amatori feminin (18-39 ani)
Amatori feminin (40 ani +)
Master feminin (Open)
Master masculin (Open)

**2 Munți (traseul lung)**

Elite open masculin (18+ ani)
Elite open feminin (18+ ani)
Amatori masculin (18-29 ani)
Amatori masculin (30-39 ani)
Amatori masculin (40-49 ani)
Amatori masculin (50 ani +)
Amatori feminin (18-39 ani)
Amatori feminin (40 ani +)
Master feminin (Open)
Master masculin (Open)
E-bike open feminin
E-bike open masculin

**Procesul de înscriere și ridicare pachet:**

Înscrierea și participarea la competiție se face în limita locurilor disponibile.

Acestea sunt setate la 100 de înscriși la fiecare probă (fiind disponibile maxim 100 de numere de concurs) a concursului după cum urmează:

* Cursele copiilor (cumulat toate cele 4 trasee specifice grupelor de vărstă) – limită de 100 participanți
* Subcarpați Epic (fără categorii E-Bike) – limită de 100 participanți
* Subcarpați – limită de 100 participanți
* 1 munte – limită de 100 participanți
* 2 munți – (fără categorii E-Bike) – limită de 100 participanți
* E-bike (cumulat pentru categoriile traseelor 2 munți și Subcarpați Epic) – limită de 100 participanți

**Există posibilitatea suplimentării locurilor, doar dacă pe data de 10 august 2023 vom constata o cerere mai mare a înscrierilor decât cea prevăzută mai sus,**

**La fața locului înscrierile se fac doar în limita locurilor disponibile.**

Perioada: Începând cu 1martie 2023 se deschid înscrierile online. Participanții completează formularul online. Înscrierile online se închid în data de 25 august 2023, ora 22:00.
Taxa: Valoarea taxei este stabilită în funcţie de perioada în care se achită taxa și tipul de probă la care participanții sunt înscriși.
Tricoul Cheia MTB Challenge: Cei ce doresc tricoul de la ediția 2023 trebuie să achite în plus față de taxa de participare 45 de lei, opțiune valabilă până pe data de **25 iulie 2023**.

Pentru cei care dețin vouchere valabile câștigate la premii sau tombola Cheia MTB, acestea sunt valabile pentru o singură utilizare, pentru toate cursele disponibile.

Cei care au câștigat vouchere de înscriere gratuită la concursul Subcarpați Epic MTB de anul trecut, le pot folosi pentru înscriere la această ediție Cheia MTB Challenge. Aceste vouchere sunt valabile însă doar la cursele Subcarpați Epic și Subcarpați, înscrierea la celelalte probe fiind restricționată. De asemenea cei care au participat la concursul Subcarpați Epic MTB și au câștigat vouchere la Cheia MTB Challenge, acestea sunt valabile pentru o singură utilizare, pentru toate cursele disponibile.

Copiii cu vârsta de până în 15 ani care au domiciliul în comuna Măneciu, beneficiază de înscriere gratuită la această ediție. Înscrierea se face online din această pagină, selectand la rubrica Domiciliul în Comuna Măneciu opțiunea „Da”. Ulterior confirmarea înscrierii se va face  prezentând certificatul de naștere, cartea de identitate a copilului (în cazul în care este emisă), sau cartea de identitate a unuia dintre părinți, trimițând copie pe e-mail la adresa: ***inscriericheiamtb@gmail.com***. Confirmarea se poate face și la preluarea pachetului de start, însă confirmarea pe lista de înscrieri va fi validată doar după verificare. Minorii trebuie să fie însoțiți de către unul dintre părinți pentru a confirma înscrierea completând declarația pe proprie răspundere.

**Taxe de participare:**

**2 munți (traseul mare)**

1 martie – 30 aprilie: 90 lei

1 mai – 30 iunie: 110 lei

1 iulie – 31 iulie: 120 lei

1 august – 19 august: 130 lei

20 august- 25 august: 140 lei

La preluare kit start: 150 lei

**1 munte (traseu mediu)**

1 martie – 30 aprilie: 90 lei

1 mai- 30 iunie: 110 lei

1 iulie- 31 iulie: 120 lei

1 august- 19 august: 130 lei

20 august- 25 august: 140 lei

La preluare kit start: 150 lei

**Subcarpați Epic (traseu mediu**)

1 martie – 30 aprilie: 80 lei

1 mai- 30 iunie: 100 lei

1 iulie- 31 iulie: 110 lei

1 august- 19 august: 120 lei

20 august- 25 august: 130 lei

La preluare kit start: 150 lei

**Subcarpați (traseul scurt)**

1 martie – 30 aprilie: 80 lei

1 mai- 30 iunie: 100 lei

1 iulie- 31 iulie: 110 lei

1 august- 19 august: 120 lei

20 august- 25 august: 130 lei

La preluare kit start: 150 lei

**Cursele copiilor**

1 martie – 30 aprilie: 40 lei

1 mai- 30 iunie: 50 lei

1 iulie- 31 iulie: 55 lei

1 august- 25 august: 65 lei

La preluare kit start: 80lei

**Plata:**

**Modalitățile de plată:**

Plata se face în contul RO29INGB0000999907669694 deschis la ING BANK agenția Nerva Traian din București al Asociației pentru Dezvoltare Comunitară Zăganul cu CIF 28506238.
La plățile prin bancă, vă rugăm să menționați în detaliile tranzacției” Taxa înscriere Cheia MTB– numele concurentului”
Începând cu ediția 2022 plata se poate face și cu cardul din formularul de concurs de pe site, secțiunea înscrieri.
ÎN ZIUA CONCURSULUI SE MAI POT FACE ÎNSCRIERI, ÎNSĂ TAXA SE ACHITA CASH IAR PACHETELE DE CONCURS SE POT RIDICA ÎNTRE ORELE 7:00 ȘI 9:00!!!
În caz de neprezentare la start, descalificare, abandon, retragere din concurs din orice motiv taxa de participare nu se returnează.

**Ridicare pachet:**

Ridicarea pachetului se face în data de 25 august 2023 (vineri) de la Sala de Sport din Cheia începând cu ora 19:00 până la 22:00 și în data de 26 august 2023 (sâmbătă) de la ora 7:00 la 9:00 și 18:00-21:00 pentru probele de a doua zi.
În 27 august 2023 (duminică) pachetele se ridică în intervalul 7:00- 9:00.
La ridicarea numerelor de participare se semnează o declarație pe propria răspundere (formular prestabilit) se poate imprima de pe site sau completă la faţa locului;
Participanții minori trebuie să vină la ridicarea pachetului însoţiți de către un părinte său tutore legal, împreuna cu declarația pe proprie răspundere pentru minori (declarație-pe-propria-răspundere-minori)
Concurenții care nu își pot ridica personal pachetul, pot completa declarația pe proprie răspundere, iar pentru ridicarea pachetului se poate prezenta un prieten cu declarația în original sau copie însoțită de o copie xerox de pe buletinul concurentului. De asemenea participantul sau tutorele acestuia trebuie să fie de acord cu politica GDPR valabilă în Uniunea Europeană pentru a participa la acest concurs.

[Declarația pe propria răspundere](https://cheiamtb.ro/wp-content/uploads/2023/01/declaratie-pe-propria-raspundere-Cheia-MTB.docx.pdf)
[Declarație-pe-propria-răspundere-minori](https://cheiamtb.ro/wp-content/uploads/2023/01/Declaratie-pe-propria-raspundere-minori-Cheia-Mtb.docx.pdf)

[Politica GDPR](https://cheiamtb.ro/wp-content/uploads/2023/02/gdpr-cheia-mtb.pdf)

**Startul:**

Startul probei de 2 Munți se va da la ora 10:00 (concurenții de la proba e-bike vor lua startul la ora 09:50) în data de 26 august 2023 (sâmbătă). Timpul limită este de 7 ore, în condiţiile unui traseu uscat, în cazuri excepționale timpul limită se va extinde sau se va așteaptă până la sosirea ultimului concurent.

Proba unui munte (tură medie) va avea loc sâmbătă (26 august 2023), startul având loc la ora 11:00. Timpul limită este de 5 ore în condiţiile unui traseu uscat, în cazuri excepționale timpul limită se va extinde sau se va aştepta până la sosirea ultimului concurent.

Proba Subcarpați Epic (tură medie) va avea loc duminică (27 august 2023), startul având loc la ora 10:00 (concurenții de la proba e-bike vor lua startul la ora 09:50). Timpul limită este de 4 ore în condiţiile unui traseu uscat, în cazuri excepționale timpul limită se va extinde sau se va așteaptă până la sosirea ultimului concurent.

Proba Subcarpați (tura scurtă) va avea loc duminică (27 august 2023), startul având loc la ora 11:00. Timpul limită este de 3 ore în condiţiile unui traseu uscat, în cazuri excepționale timpul limită se va extinde sau se va aștepta până la sosirea ultimului concurent.

Cursa juniorilor cu vârstele cuprinse între 3 și 5 ani va avea loc duminică (27 august 2023), startul având loc la ora 12:00. Traseul are o lungime de 1 km.
Cursa juniorilor cu vârstele cuprinse între 6 și 8 ani va avea loc duminică (27 august 2023), startul având loc la ora 12:30. Traseul are o lungime de 2 km, acesta având aceeași rută precum traseul pentru categoria 3-5 ani, diferența constând într-o tură suplimentară.
Cursa juniorilor cu vârstele cuprinse între 9 și 11 ani va avea loc sâmbătă (26 august 2023), startul având loc la ora 11:40. Traseul are o lungime de 7 km.
Cursa juniorilor cu vârstele cuprinse între 12 și 14 ani va avea loc sâmbătă (26 august 2023), startul având loc la ora 11:30. Traseul are o lungime de 11 km.

Concurenții trebuie să se poziționeze la linia de start în ordinea blocurilor alocate în funcție de numere de concurs alocate de către organizatori pentru primii 200. Odată aliniați, concurenții trebuie să scoată în afara perimetrului de start mijloacele de încălzire (rulouri, trainere).

Startul va fi dat de MC-ul competiției în următorul fel: un anunț cu numărătoare inversă de la 10, 9,…2, 1, START. Startul va fi colectiv.

**Marcajul:**

La Cheia MTB Challenge am standardizat un sistem de marcaj: cu banda, cu săgeți și X-uri, dar și semne de circulație laminate. Banda roșu/alb legată în copaci confirmă traseul, este pusă mai rar acolo unde nu ai alte opțiuni și imediat după falsele ramificații. Semnele de circulație marchează schimbarea de direcție și e amplasată pe partea în care se va face schimbarea de direcție. Săgeata indică direcția, iar X-ul și semnul de circulație interzis; drumul greșit și interzis. În caz de rătăcire te întorci la ultimul marcaj. Atenție! Anumite marcaje pot fi sustrase.

**Premiile**

În cadrul ediției a VII-a (2023) a Cheia MTB Challenge fondul final de premii disponibil și exact va fi anunțat în secțiunea Premii în data de 01 august 2023, acesta depinzând de sponsorizările primite. Premiile se vor acorda pentru primele trei poziții dacă la această categorie de vârstă se vor înscrie (plătitori ai taxei) cel puțin 6 persoane, în caz contrar se va premia doar locul I, sau unde este posibil se vor comasa categoriile de vârstă apropiate. Deciziile cu privire la comasări vor fi luate de organizator în momentul în care lista de înscrieri se va închide, acesta rezervându-și acest drept. În cazul categoriilor Open (feminin și masculin) de la fiecare probă, premiile se vor acorda numai dacă această categorie strânge minim 10 participanți (plătitori ai taxei), în caz contrar premiile vor fi cele de la categoriile de vârstă. Categoriile sunt cuantificate separat pentru fiecare probă în parte.

Indiferent de numărul de participanți, concurenții clasați pe primele trei locuri vor primi cupe.

**Responsabilitățile Organizatorului:**

Asigură pachetul de start pentru concurenți;
Asigură traseul de concurs marcat corespunzător;
Asigură puncte de hidratare și verificare;
Asigură premii ce pot fi în bani, echipament, vouchere ale sponsorilor, cupe și medalii;
Asigură plasarea punctelor de control pe parcursul traseului și respectarea ordinii de sosire a concurenților la acestea;
Asigură siguranța la start și finish;
Asigură paza și suport medical;
Asigură medalie fiecărui finalist;
Asigură efectuarea ședinței tehnice înaintea startului;

În condiții meteo nefavorabile, condiții excepționale, sau stare de urgență națională, organizatorul poate decide oprirea/amânarea/anularea competiției.

**Responsabilitățile Participantului:**
Toți concurenții participă la competiție pe proprie răspundere.
Fiecare participant este obligat să urmeze îndrumările comisarilor de traseu și a organelor de poliție. În locurile unde aceștia nu sunt, să respecte regulile de circulație şi să manifeste prudenta;
Concurentul care suferă un accident sau orice fel de pagubă materială (bicicletă, alte echipamente) participă pe propria răspundere şi renunță prin însăși înscrierea la competiție la orice drept de a solicita despăgubiri;
Concurenții trebuie să cunoască regulamentul și să participe la ședința tehnică, să considere cu precauție informațiile anunțate de organizatori, în ședința tehnică organizatorul anunță informații oficiale chiar dacă acestea nu sunt redactate în prezentul regulament.
În cazul constatării unui accident, concurenții sunt obligați să îl raporteze la următorul punct de control sau să sune pe numărul de urgențe afișat pe numărul de concurs sau 112;
Concurenții sunt obligați să respecte regulile de protecție a mediului înconjurător.
Concurenții sunt obligați să protejeze/evite eventualii spectatori, mașini sau cetățeni ajunși întâmplător pe traseu.

**Condiții ce atrag descalificarea:**
Neparcurgerea traseului în întregime sau scurtarea lui.
Nefolosirea căștii de protecție pe timpul concursului.
Comportamentul lipsit de Fair Play, şi limbaj trivial fata de concurenți, organizatori sau spectatori.
Folosirea ajutoarelor din afara concursului (folosirea autovehiculelor sau a motocicletelor… etc).
Schimbarea bicicletei în timpul concursului.
Schimbarea numărului de concurs.
Abandonarea ambalajelor sau altor deșeuri pe traseu. Acestea pot fi lăsate doar în punctele amenajate în zonele de alimentare și în zona de sosire/start.
Consumul de alcool/substanțe stupefiante în timpul concursului.
Descalificările se pot face și după concurs în urma vizualizării pozelor, filmelor, sau a sesizării fondate a altor concurenți, sau ale voluntarilor.

**Regulament E-Bike:**

1. O bicicletă E-MTB (Pedelec) reprezintă o bicicletă hibrid alimentată cu două surse de energie, un motor electric și un ciclist care pedalează,
Motorul oferind asistenta doar în timpul pedalării, fiind permisă asistarea fără a pedală (modul walk), pană la o viteză maximă de 6km/h.

– Asistența în timpul pedalării pană la 25km/h
– Este permisă asistarea fără a pedală (modul walk), pană la o viteză maximă de 6km/h.

2. Concurenții vor folosi pe toată durata competiției o singură bicicletă, precum și o singură baterie instalată pe ea pentru proba Subcarpați Epic, înlocuirea acesteia ducând la descalificare. La proba 2 Munți vor fi permise folosirea a două baterii.

3. Concurenții se vor prezenta cu 30 minute înainte la punctul e ridicare a pachetului pentru verificarea bicicletei și sigilarea bateriei. Desigilarea se face după trecerea liniei de sosire.

4. Deoarece este dificilă verificarea, apelăm la spiritul de fair-play al concurenților de a nu influența sub nici o formă limitatorul de viteză al bicicletelor electrice (montare chip sau alte modalități).

5. Participarea minorilor la competiția E-Bike este interzisă.

**Nota 1:** În cazul în care organizarea concursului este împiedicată de evenimente de forță majoră, și/sau de evenimente meteo nefavorabile, organizatorul își rezerva dreptul de a decide, după caz, amânarea/oprirea/prelungirea concursului sau modificarea traseului.

Organizatorul își rezerva dreptul de a modifica în orice moment prezentul regulament, de câte ori este necesar şi fără nici o notificare prealabilă. Aceste posibile schimbări vor fi publicate pe pagina oficială de Internet a concursului – https://cheiamtb.ro .

**Nota 2:** În cazul retragerii din cursă sau forţă majoră taxa de participare nu va fi returnata.

Prin înscrierea la concurs participanții declară că sunt de acord cu prelucrarea datelor cu caracter personal de către organizator, precum și cu participarea la concurs.